ກະສັດ Abdullah ແຫ່ງຊາອຸດີ ອາຣາເບຍ ສີ້ນພະຊົນແລ້ວ ຮວມອາຍຸໄດ້ 90 ພັນສາ
ພະ​ເຈົ້າ Abdullah bin Abdul-Aziz Al Saud ​​ໄດ້​ສີ້​ນພະ​ຊົນ ​ໃນ​ເວລາ 1 ​ໂມງ​​ເຊົ້າ ຫລື 23:00 ​ໂມງ​ ຕາມເວລາ ມາດຕະຖານສາກົນ ໃນວັນ​ສຸກມື້​ນີ້.
ຊາອຸດີ ອາຣາເບຍ ຈະຝັງສົບ ກະສັດ Abdullah ໃນວັນສຸກມື້ນີ້ ພຽງບໍ່ເທົ່າໃດຊົ່ວໂມງ ຫລັງຈາກປະເທດດັ່ງກ່າວໄດ້ຮັບການຄໍ້າ ປະກັນກ່ຽວກັບການໂອນ ອຳນາດແບບລາບລື່ນ ໂດຍມີການ ແຕ່ງຕັ້ງກະສັດຄົນໃໝ່ ແລະອົງມົງກຸດລາດຊະກຸມມານ ເພື່ອກຳ ຈັດປັດປ່າຍຄວາມຢ້ານກົວ ກ່ຽວກັບຄວາມບໍ່ທຸ່ນທ່ຽງຂອງ ລາດ ຊະວົງ ໃນຂະນະທີ່ເກີດຄວາມວຸ້ນວາຍ ຢູ່ໃນຂົງເຂດ ກະສັດ Abdullah ພັນທະມິດເປັນເວລາດົນນານຂອງສະຫະລັດ ໃນການຕໍ່ສູ້ຕ້ານພວກກໍ່ການຮ້າຍ ແລະພວກຫົວຮຸນແຮງຈັດອິສ ລາມ ໄດ້ສີ້ນພະຊົນໃນວັນສຸກມື້ນີ້ ນັກຂ່າວໂທລະພາບ ຊາອຸດີ ກ່າວວ່າ “ໃນນາມພະຜູ້ເປັນເຈົ້າ ຖະແຫລງການຈາກສຳນັກ ພະລາດຊະວັງ Diwan ດ້ວຍຄວາມເສົ້າສະຫລົດໃຈ ພະເຈົ້າ Salman bin Abdul-Aziz Al Saud ແລະສະມາຊິກຂອງລາດຊະວົງທັງໝົດ ມີຄວາມເສົ້າເສຍໃຈ ຂໍແຈ້ງໃຫ້ທ່ານ ຊາບວ່າ ພະເຈົ້າ Salman bin Abdul-Aziz Al Saud ໄດ້ສີ້ນພະຊົນ ໃນເວລາ 1 ໂມງ ເຊົ້າ ຫລື 23:00 ໂມງ ຕາມເວລາມາດຕະຖານສາກົນ ໃນວັນສຸກມື້ນີ້ ຄືວັນທີ 3ເດືອນ 4 ປີ 1436 ຕາມປະຕິທິນສາສະໜາອິສລາມ ” ເປັນທີ່ເຊື່ອກັນວ່າ ພະອົງມີພະຊົນໄດ້ 90 ພັນສາ ແລະໄດ້ເຈັບປ່ວຍມາເປັນເວລາດົນ ນານແລ້ວ ນ້ອງຊາຍຕ່າງມານດາ ພະເຈົ້າ Salman ໄດ້ຂຶ້ນສະເຫວີຍລາດແທນພະອົງ ກະສັດອົງໃໝ່ ໄດ້ໃຫ້ຄຳໝັ້ນສັນຍາ ໂດຍໃຫ້ພະລາດຊະໂອວາດ ຜ່ານທາງໂທລະພາບ ໃນວັນສຸກມື້ນີ້ວ່າ ຈະດຳເນີນນະໂຍບາຍຂອງກະສັດຄົນກ່ອນ ກະສັດ Salman ຄິດວ່າ ມີພະຊົນມາຍຸ 79 ພັນສາ ໄດ້ເປັນອົງມົງກຸດລາດ ຊະກຸມມານ ແລະລັດຖະມົນຕີປ້ອງກັນ ປະເທດ ມາຕັ້ງແຕ່ປີ 2012 ອົງການຂ່າວ Reuters ລາຍງານວ່າ ກະສັດ Salman ໃນວັນສຸກມື້ນີ້ ໄດ້ແຕ່ງຕັ້ງລູກ ຊາຍຂອງພະອົງ ເຈົ້າຊາຍ Mohammed bin Salman ຂື້ນເປັນ ລັດຖະມົນຕີປ້ອງກັນ ປະເທດຄົນໃໝ່ ແທນພະອົງ ແລະເປັນຜູ້ກຳກັບນຳກິດຈະ ການພະລາດຊະວັງ ແລະໄດ້ ຕັດສິນ ໃຫ້ບັນດາລັດຖະມົນຕີຕ່າງໆກຳຕຳແໜ່ງເດີມ ນ້ອງຊາຍຕ່າງມານດາ ຂອງພະອົງ ຄືເຈົ້າຊາຍ Moqren ໄດ້ຖືກແຕ່ງຕັ້ງເປັນ ອົງມົງກຸດ ລາດຊະກຸມມານຄົນໃໝ່ ປະທານາທິບໍດີ ສະຫະລັດ ທ່ານ Barack Obama ໄດ້ສະແດງຄວາມເສົ້າເສຍໃຈເປັນ ການສ່ວນຕົວ ແລະຄວາມເສົ້າສະຫລົດໃຈຂອງປະຊາຊົນຊາວອາເມຣິກັນ ຕໍ່ປະຊາຊົນ ຊາອຸດີ ອາຣາເບຍ ແລະພະຍາດຕິວົງ ທ່ານ Obama ກ່າວວ່າ ກະສັດ Abdullah ເປັນ ຜູ້ກົງໄປກົງມາ ແລະມີຄວາມກ້າຫານໃນການຕັດສິນພະໄທຂອງພະອົງ ຮວມທັງການໃຊ້ ຄວາມສຳພັນ ລະຫວ່າງ ສະຫະລັດ ກັບຊາອຸດີ ເປັນກຳລັງເພື່ອຮັກສາຄວາມໝັ້ນຄົງ ແລະສະຖຽນລະພາບ ກະສັດ Abdullah ໄດ້ຂື້ນຄອງລາດໃນປີ 2006 ແຕ່ທີ່ຈິງແລ້ວ ພະອົງໄດ້ປົກຄອງປະ ເທດມາແຕ່ປີ 1995 ເວລາກະສັດອົງກ່ອນ ແລະເປັນອ້າຍຕ່າງມານດາ ຂອງພະອົງຄືກະ ສັດ Faud ໄດ້ລົ້ມປ່ວຍແລະບໍ່ສາມາດປະຕິບັດໜ້າທີ່ໄດ້ຍ້ອນ ເປັນລົມສາລະບາດ His half-brother, Salman, has succeeded him